CELEX: 32018D0354
Language: hu
Date: 2018-03-08 00:00:00
Title: A Bizottság (EU) 2018/354 végrehajtási határozata (2018. március 8.) a hasított sertések írországi osztályozási módszereinek engedélyezéséről

12.3.2018   
            
            
               HU
            
            
               Az Európai Unió Hivatalos Lapja
            
            
               L 68/8
            
         A BIZOTTSÁG (EU) 2018/354 VÉGREHAJTÁSI HATÁROZATA
   (2018. március 8.)
   a hasított sertések írországi osztályozási módszereinek engedélyezéséről
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 20. cikke p) pontjára,
   mivel:
   
               (1)
            
            
               Az 1308/2013/EU rendelet IV. melléklete B. része IV. szakaszának 1. pontja értelmében a sertések hasított testének osztályozása céljából a színhústartalmat a Bizottság által engedélyezett osztályozási módszerekkel kell megbecsülni, és kizárólag a sertés hasított testének egy vagy több anatómiai részén végzett fizikai méréseken alapuló, statisztikailag igazolt értékelési módszereket lehet engedélyezni. Ezenfelül az osztályozási módszerek engedélyezésének feltétele, hogy az értékelés statisztikai hibája egy megadott tűréshatáron belül maradjon. E tűréshatárt az 1249/2008/EK bizottsági rendelet (2) 23. cikkének (3) bekezdése állapítja meg.
            
         
               (2)
            
            
               A 1987/293/EK bizottsági határozat (3) két hasítottsertés-minősítési módszer használatát engedélyezte Írország számára.
            
         
               (3)
            
            
               Írország azt kérte a Bizottságtól, hogy törölje a „Fat-O-Meat'er (FOM)” módszert a hasított sertések írországi osztályozási módszereinek jegyzékéből, mivel az már nem használatos, engedélyezzen három új módszert a hasított sertéseknek az ország területén történő osztályozására és frissítse a „Hennessy Grading Probe 2 (HGP2)” eszközre vonatkozó meglévő egyenletet.
            
         
               (4)
            
            
               Írország az 1249/2008/EK rendelet 23. cikkének (4) bekezdésében előírt jegyzékben bemutatta a boncolásos vizsgálatának részletes leírását, ismertetve az új módszerek alapjául szolgáló elveket, boncolásos vizsgálatának eredményét és a színhús százalékos arányának becslésére szolgáló egyenleteket.
            
         
               (5)
            
            
               A kérelem értékelése során megállapítást nyert, hogy a szóban forgó új osztályozási módszerek engedélyezésének és az egyenlet frissítésének feltételei teljesülnek. Következésképpen indokolt engedélyezni a szóban forgó osztályozási módszerek Írországban való alkalmazását.
            
         
               (6)
            
            
               Az egyértelműség és a jogbiztonság érdekében új határozatot kell elfogadni. A 1987/293/EK határozatot ezért hatályon kívül kell helyezni.
            
         
               (7)
            
            
               Indokolt, hogy a műszerek vagy az osztályozási módszerek csak akkor legyenek módosíthatók, ha módosításukat a Bizottság végrehajtási határozat útján kifejezetten engedélyezi.
            
         
               (8)
            
            
               Az e határozatban előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A következő módszerek alkalmazása engedélyezett a hasított sertéseknek az 1308/2013/EU rendelet IV. melléklete B.IV. szakaszának 1. pontja szerinti osztályozására Írországban:
   
               a)
            
            
               a „Hennessy Grading Probe 2 (HGP 2)” elnevezésű műszer és az ahhoz kapcsolódó értékelési módszerek, amelyek részleteit a melléklet I. része tartalmazza;
            
         
               b)
            
            
               a „Hennessy Grading Probe 7 (HGP 7)” elnevezésű műszer és az ahhoz kapcsolódó értékelési módszerek, amelyek részleteit a melléklet II. része tartalmazza;
            
         
               c)
            
            
               a „Fat-O-Meat'er II (FOM II)” elnevezésű műszer és az ahhoz kapcsolódó értékelési módszerek, amelyek részleteit a melléklet III. része tartalmazza;
            
         
               d)
            
            
               az „AutoFom III” elnevezésű műszer és az ahhoz kapcsolódó értékelési módszerek, amelyek részleteit a melléklet IV. része tartalmazza.
            
         2. cikk
   Az engedélyezett műszerek és osztályozási módszerek nem módosíthatók, kivéve, ha módosításukat a Bizottság végrehajtási határozat útján kifejezetten engedélyezi.
   3. cikk
   Az 1987/293/EK határozat hatályát veszti.
   4. cikk
   Ennek a határozatnak Írország a címzettje.
   
      Kelt Brüsszelben, 2018. március 8-án.
      
         
            a Bizottság részéről
         
         Phil HOGAN
         
            a Bizottság tagja
         
      
   
   
      (1)  HL L 347., 2013.12.20., 671. o.
   
   
      (2)  A Bizottság 1249/2008/EK rendelete (2008. december 10.) a szarvasmarhák, sertések és juhok közösségi minősítési rendszereinek alkalmazására és e termékek árának bejelentésére vonatkozó részletes szabályok megállapításáról (HL L 337., 2008.12.16., 3. o.).
   
      (3)  A Bizottság 1987/293/EK határozata (1987. május 18.) a hasított sertések írországi osztályozási módszereinek engedélyezéséről (HL L 146., 1987.6.6., 66. o.).
   
      MELLÉKLET
      
         A HASÍTOTT SERTÉSEK ÍRORSZÁGI OSZTÁLYOZÁSI MÓDSZEREI
      
      I. RÉSZ
      
         Hennessy Grading Probe 2 (HPG 2)
      
      
               
                  1.
               
               
                  Az e részben előírt szabályok akkor alkalmazandók, ha a hasított sertések osztályozása a „Hennessy Grading Probe 2 (HGP 2)” elnevezésű műszer használatával történik.
               
            
               
                  2.
               
               
                  A műszer egy fotódiódával (LYU 260-EO típusú Siemens LED és egy 58 MR típusú fotódetektorral) ellátott, 5,95 milliméter átmérőjű szondával (a szonda végén lévő pengénél az átmérő 6,3 mm) van felszerelve, működési tartománya 0–120 mm közötti.
               
            
               
                  3.
               
               
                  A hasított test színhústartalmát a következő képlet alapján kell kiszámítani:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  ahol:
                  
                              LMPHGP 2
                              
                           
                           
                              =
                           
                           
                              a hasított test becsült színhústartalma százalékban,
                           
                        
                              FHGP 2
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasított test középvonalától 6 centiméterre, hátulról a harmadik és a negyedik borda között mérve;
                           
                        
                              MHGP 2
                              
                           
                           
                              =
                           
                           
                              az izom vastagsága milliméterben, az FHGP 2-vel egy időben és ugyanazon a helyen mérve.
                           
                        
            
               
                  4.
               
               
                  A képlet a 60–125 kg tömegű (meleg tömeg) hasított testek esetében érvényes.
               
            II. RÉSZ
      
         Hennessy Grading Probe 7 (HPG 7)
      
      
               
                  1.
               
               
                  Az e részben előírt szabályok akkor alkalmazandók, ha a hasított sertések osztályozása a „Hennessy Grading Probe 7 (HGP 7)” elnevezésű műszer használatával történik.
               
            
               
                  2.
               
               
                  A műszer egy fotódiódával (LYU 260-EO típusú Siemens LED és egy 58 MR típusú fotódetektorral) ellátott, 5,95 milliméter átmérőjű szondával (a szonda végén lévő pengénél az átmérő 6,3 mm) van felszerelve, működési tartománya 0–120 mm közötti.
               
            
               
                  3.
               
               
                  A hasított test színhústartalmát a következő képlet alapján kell kiszámítani:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  ahol:
                  
                              LMPHGP 7
                              
                           
                           
                              =
                           
                           
                              a hasított test becsült színhústartalma százalékban,
                           
                        
                              FHGP 7
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasított test középvonalától 6 centiméterre, hátulról a harmadik és a negyedik borda között mérve;
                           
                        
                              MHGP 7
                              
                           
                           
                              =
                           
                           
                              az izom vastagsága milliméterben, az FHGP 7-vel egy időben és ugyanazon a helyen mérve.
                           
                        
            
               
                  4.
               
               
                  A képlet a 60–125 kg tömegű hasított testek esetében érvényes (meleg tömeg).
               
            III. RÉSZ
      
         Fat-O-Meat'er II (FOM II)
      
      
               
                  1.
               
               
                  Az e részben előírt szabályok akkor alkalmazandók, ha a hasított sertések osztályozása a „Fat-O-Meat'er II (FOM II)” elnevezésű műszer használatával történik.
               
            
               
                  2.
               
               
                  A FOM II alkotórészei a következők: egy késsel felszerelt optikai szonda, egy 0 és 125 mm közötti működési távolságú mélységmérő eszköz, valamint egy adatgyűjtő és -elemző rendszer. A mért értékeket magával a FOM II műszerrel kell átszámítani a színhústartalom becsült értékére.
               
            
               
                  3.
               
               
                  A hasított test színhústartalmát a következő képlet alapján kell kiszámítani:
                  LMPFOMII = 61,89462 – 0,73771 FFOMII + 0,10897 MFOMII
                  
                  ahol:
                  
                              LMPFOMII
                              
                           
                           
                              =
                           
                           
                              a hasított test becsült színhústartalma százalékban,
                           
                        
                              FFOMII
                              
                           
                           
                              =
                           
                           
                              a hátszalonna vastagsága (bőrrel együtt) milliméterben, a hasított test középvonalától 6 centiméterre, hátulról a harmadik és a negyedik borda között mérve,
                           
                        
                              MFOMII
                              
                           
                           
                              =
                           
                           
                              az izom vastagsága milliméterben, a FFOMII-vel egy időben és ugyanazon a helyen mérve.
                           
                        
            
               
                  4.
               
               
                  A képlet a 60–125 kg tömegű (meleg tömeg) hasított testek esetében érvényes.
               
            IV. RÉSZ
      
         AutoFom III
      
      
               
                  1.
               
               
                  Az e részben előírt szabályok akkor alkalmazandók, ha a hasított sertések osztályozása az „AutoFom III” elnevezésű műszer használatával történik.
               
            
               
                  2.
               
               
                  A műszer tizenhat, 2 MHz-en működő ultrahangos jelátalakítóval (Frontmatec Smørum A/S)van felszerelve, a jelátalakítók közötti működési távolság 25 milliméter. Az ultrahangos adatoknak magukban kell foglalniuk a hátszalonna és az izom vastagságára, valamint a kapcsolódó paraméterekre vonatkozó mérési adatokat is. A mért értékeket számítógép számítja át a színhústartalom százalékos becsült értékére.
               
            
               
                  3.
               
               
                  A hasított test színhústartalmát a következő képlet alapján kell kiszámítani:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  ahol:
                  
                              LMPAF3
                              
                           
                           
                              =
                           
                           
                              a hasított test becsült színhústartalma százalékban,
                           
                        
                              R2P9
                           
                           
                              =
                           
                           
                              a bőr vastagsága a minimális szalonnavastagság (MFT) pontjánál milliméterben, ahol az MFT a zsírtartalom legkisebb állása, a bőr levonása után,
                           
                        
                              R2P10
                           
                           
                              =
                           
                           
                              a szalonna vastagságának minimális mértéke a keresztmetszetben, milliméterben,
                           
                        
                              R3P5
                           
                           
                              =
                           
                           
                              a hús vastagságának maximális mértéke (maximális bordapozíció mínusz minimális szalonnapozíció mm-re átszámítva).
                           
                        
            
               
                  4.
               
               
                  A képlet a 60–125 kg tömegű (meleg tömeg) hasított testek esetében érvényes.